Public procurement notice: Voluntary Ex Ante Transparency Notice
Published: 2018-01-10
Buyer: Digitaliseringsstyrelsen
Country: DK
Contract type: Services
Procedure: Negotiated without a prior call for competition
CPV classification: 72000000
Estimated value: 128000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tillægsaftale til kontrakt vedrørende ”Digital Signatur for Borgere (delaftale I)” og ”Digital signatur for virksomheder og offentlige myndigheder (Delaftale II)”
Kontrakten er en tillægsaftale til den allerede indgåede kontrakt mellem Digitaliseringsstyrelsen og Nets DanID A/S og vedrører forlængelse af den eksisterende kontrakt i en interimsperiode fra 1. december 2018, hvor kontrakten udløber, og indtil overgangen til en planlagt ny digital signaturløsning er gennemført.
Behovet for forlængelse af kontrakten vedr. digital signatur for borgere, virksomheder samt offentlige myndigheder (NemID-kontrakten), indgået mellem Digitaliseringsstyrelsen (ordregiver) og DanID A/S (senere Nets DanID A/S), er opstået som følge af, at udbuddet af den nye digitale infrastrukturløsning (MitID) har vist sig mere kompleks end først antaget. Den eksisterende Kontrakt udløber den 30. november 2018. I konsekvens heraf opstår der således en interimsperiode fra 1. december 2018, hvor Kontrakten endeligt er udløbet, og indtil overgangen til en planlagt ny digital infrastrukturløsning er gennemført, herunder i perioden frem til migrering af slutbrugerne til den nye digitale infrastrukturløsning kan anses for afsluttet (forventeligt første halvår 2021). Ordregiver har på baggrund heraf vurderet, at et udbud af en interimsløsning ikke kan anses for at ville skabe en reel og ligeværdig konkurrence, idet alene Nets DanID A/S kan forventes at afgive konkurrencedygtigt tilbud på en sådan interimsløsning, hvis den skal imødekomme de eksisterende behov i den korte mellemperiode. Ordregiver befinder sig således i en situation med objektiv eksklusivitet, jf. udbudslovens § 80, stk. 3, nr. 2 og 3, jf. nærmere nedenfor i bilag D.
Der henvises til pkt. VI.3). NemID er en samfundskritisk løsning og et væsentligt element i sammenkobling af det offentlige Danmark. Den har betydning for en velfungerende og stabil offentlig infrastruktur, herunder borgeres private, digitale adgang til en lang række offentlige systemer. En række væsentlige offentlige løsninger har derfor knyttet adgangen til deres tjenester og databaser til NemID-løsningen, fx e-Boks, borger.dk, SKAT samt tinglysnings- og arbejdsmarkedssystemerne.
Ordregiver er forpligtet til at sikre, at NemID-løsningen efter kontraktens udløb i november 2018 fortsat er til rådighed, indtil overgang til en ny digital infrastrukturløsning (MitID) er gennemført. Kontrakten skal derfor forlænges i en interimsperiode frem til migrering af slutbrugere til MitID. Behovet for forlængelse skyldes, at udbuddet af MitID har vist sig mere kompleks end antaget.
Ordregiver befinder sig derfor i en situation med objektiv eksklusivitet, jf. udbudslovens § 80, stk. 3, nr. 2 og 3, jf. det følgende.
1) Eksklusiviteten skyldes dels tekniske årsager, idet (i) interimsløsningens funktionsdygtighed skal sikres igennem interoperabilitet mellem forskellige it-systemer i form af integrationer og interfaces, (ii) der er et forretningsmæssigt behov med høje krav til kontinuitet, sikkerhed, overholdelse af certifikatpolitikker og sikkerhedsstandarder, samt krav til høj oppetid, (iii) alene Nets kan videreføre brugen af indarbejdede OTP-midler, (iv) etableringen vil være særdeles omkostningstung for en ny leverandør med kort afskrivningsprofil, og (v) etableringstiden skønnes at overstige interimsperioden, hvorfor løsningen ikke vil kunne sikre anvendelse inden for de nødvendige tidsmæssige frister.
2) Eksklusiviteten skyldes dels, at NemID-løsningen ejes af Nets, og ordregiver har alene ret til brug af løsningen i kontraktperioden (bortset fra en lille del af løsningen). Løsningen kan derfor ikke stilles til rådighed for en ny leverandør i interimsperioden. Denne situation er ikke skabt af ordregiver med henblik på fremtidige udbudsprocedurer, hvilket underbygges af arbejdet med at konkurrenceudsætte MitID. Det vurderes usandsynligt, at en ny leverandør kan tilbyde et rimeligt alternativ og afgive konkurrencedygtigt tilbud på en interimsløsning, som imødekommer de eksisterende behov i den korte mellemperiode. Denne situation vurderes heller ikke at kunne undgås ved udligning af den eksisterende leverandørs konkurrencemæssige fordel med en økonomisk rimelig investering.
I henhold til lov om Klagenævnet for Udbud (Lovbekendtgørelse nr. 593 af 2. juni 2016 med senere ændringer) skal klage over tilfælde, hvor ordregiver forud for kontraktindgåelse har offentliggjort en bekendtgørelse i Den Europæiske Unions Tidende, og hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse, være indgivet til Klagenævnet for Udbud inden 30 kalenderdage regnet fra dagen efter den dag, hvor bekendtgørelsen er blevet offentliggjort i Den Europæiske Unions Tidende. Klagen skal vedlægges et klagegebyr, jf. nærmere herom i Klagenævnet for Udbuds klagevejledning på Erhvervsstyrelsens hjemmeside.


Winner: Nets Dan ID A/S
Award value: 128000000